**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ 2021 ԹՎԱԿԱՆԻ ԴԵԿՏԵՄԲԵՐԻ 20-Ի N 1454-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ**

1. **Անհրաժեշտությունը.**

**«**Հայաստանի Հանրապետության վարչապետի 2021 թվականի դեկտեմբերի 20-ի N 1454-Ա որոշման մեջ փոփոխություն կատարելու մասին» ՀՀ վարչապետի որոշման նախագծի ընդունման անհրաժեշտությունը պայմանավորված է «Հայաստանի գեղարվեստի պետական ակադեմիա» հիմնադրամի **խորհրդի անդամի փոփոխության** հանգամանքով:

1. **Ընթացիկ իրավիճակը և կարգավորման նպատակը.**

«Հայաստանի գեղարվեստի պետական ակադեմիա» հիմնադրամի հոգաբարձուների խորհրդի՝ սովորողների կողմից ընտրված ներկայացուցիչ Մարիաննա Հովհաննիսյանն ավարտել է ուսումնառությունը բուհում, ինչի հետևանքով էլ դադարել են նրա լիազորությունները՝ որպես խորհրդի անդամ: Մարիաննա Հովհաննիսյանը ներկայացրել է Հոգաբարձուների խորհրդում իր անդամակցությունը դադարացնելու վերաբերյալ դիմում: Նրա փոխարեն Ուսանողական խորհուրդն առաջադրել է Հայաստանի գեղարվեստի պետական ակադեմիայի կերպարվեստի ֆակուլտետի սովորող Մարիետա Մարգարյանի թեկնածությունը։

**Համաձայն** Հայաստանի Հանրապետության կառավարության **2017 թվականի ապրիլի 13-ի N 474-Ն** որոշմամբ հաստատված «Հայաստանի գեղարվեստի պետական ակադեմիա» հիմնադրամի կանոնադրության՝ «Ակադեմիայի կառավարման բարձրագույն և հսկողություն իրականացնող մարմինը հոգաբարձուների խորհուրդն է, որի լիազորությունների ժամկետը 5 տարի է: Հոգաբարձուների խորհուրդը ձևավորվում է ակադեմիայի պրոֆեսորադասախոսական կազմի, սովորողների, հիմնադրի և լիազոր մարմնի ներկայացուցիչներից: Ակադեմիայի հոգաբարձուների խորհրդի անդամների թիվը 20 է:

Ակադեմիայի սովորողների ներկայացուցիչներից հոգաբարձուների խորհրդի անդամության թեկնածուներ է առաջադրում ակադեմիայի ուսանողական խորհուրդը: Առաջադրված սովորողների թեկնածություններն ակադեմիայի ուսանողական խորհուրդը ներկայացնում է լիազոր մարմին: Սովորողների կողմից ընտրված հոգաբարձուների խորհրդի անդամները կազմում են խորհրդի անդամների 25 տոկոսը և խորհրդի անդամի լիազորություններն իրականացնում են ակադեմիայում՝ իրենց սովորելու ժամանակահատվածում:»:

1. **Ակնկալվող արդյունքը.**

**«**Հայաստանի Հանրապետության վարչապետի 2021 թվականի դեկտեմբերի 20-ի N 1454-Ա որոշման մեջ փոփոխություն կատարելու մասին» ՀՀ վարչապետի որոշման ընդունմամբ կհամալրվի «Հայաստանի գեղարվեստի պետական ակադեմիա» հիմնադրամի հոգաբարձուների խորհրդի կազմը, կապահովվի ակադեմիայի բնականոն գործունեությունը։

1. **Լրացուցիչ ֆինանսական միջոցների անհրաժեշտությունը և պետական** **բյուջեի եկամուտներում ու ծախսերում սպասվելիք փոփոխությունները**

Որոշման ընդունման կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն սպասվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**

 **«**Հայաստանի Հանրապետության վարչապետի 2021 թվականի դեկտեմբերի 20-ի N 1454-Ա որոշման մեջ փոփոխություն կատարելու մասին» ՀՀ վարչապետի որոշմաննախագիծը չի բխում ռազմավարական փաստաթղթերից: